Løgnhalsens kokebok

Mors favoritt

# **Beskrivelse:**

Mors favoritt er en klassiker og må behandles deretter. Det ligger lange tradisjoner bak denne og har vært en del av norske husholdninger i flere hundre år. Man kan likevel diske opp med sin egne varianter og utgaver av Mors favoritt, men orginalen kommer alltid til å være en bærebjelke i norsk kultur.

# **Ingredienser:**

* 1 snev sannhet
* 2dl troverdighet
* 1 ss intriger
* x følelser
* 4 ts samarbeid
* 1 stk. pokerfjes
* x naivitet

# Fremgangsmåte:

Tenk her nå at du skal lure mor. Du kjenner henne godt og vet hva hun tror og ikke tror på. Dessuten er hun din mor, og du ville vell aldri lurt din mor.

Du starter med en sannhet. En enkel en. Dette er nøkkelen. Uten et snev av sannhet, er løgnen din ingenting. Sammen med sannheten, så blander du inn 1 dl troverdighet og intriger. Dette hever løgnen.

Med denne grunnmuren, så legger du forsiktig til følelser og 4 ts samarbeid. Du vil snart merke at dette blir viktig senere i oppskriften.

En svakt punkt i fremleggelsen av denne spesielle oppskriften er at du selv bryter under. Særlig når du står der og lyver til din kjære mor. Et pokerfjes av sten hjelper langt på vei.

Til slutt tilsetter du selve essensen av Mors favoritt, nemlig din mors naivitet. Spill din rolle som uskyldig førstefødt, så går nok alt bra.

Les mer:

”Hvite løgner”

Folkets favoritt: ”Politiker’n”